google/wiki40b huggingface dataset:
Bartolomeo Diaz

Životopis

Ako mladík vstúpil do nebezpečného obchodu so zlatom a slonovinou pozdĺž afrického Zlatého pobrežia a dosiahol hodnosť kapitána. V tej dobe bohatli talianske mestá obchodovaním s Indiou a Ďalekým východom. Portugalsko a iné európske národy túžili po podiele z tohto obchodu. Taliani ale ovládali Stredozemné more, ktoré bolo hlavnou obchodnou cestou na východ. Portugalsko snívalo o objavení inej námornej cesty okolo Afriky. Princ Henrich Moreplavec poslal lode na plavbu pri africkom pobreží. V prieskume pokračoval jeho synovec kráľ Ján II. Keď sa Diogo Cao vrátil do Portugalska so slovami, že sa plavil okolo ústí rieky Kongo, Ján II. plánoval vyslať ďalšiu expedíciu, ktorá by priplávala bližšie k južnému koncu kontinentu. Diaz bol vybraný ako veliteľ tejto expedície. 
Lisabon opustil v auguste 1487 s dvomi loďami. Bola to karavela a obchodná loď.Diaz pred expedíciou poznamenal: „Dnes bol pekný slnečný deň a moja posádka a ja sa pripravujeme na toto skvelé dobrodružstvo. Trvalo nám asi desať mesiacov na vlastnú prípravu a aby sme vybudovali dve plavidlá, ale už sme s tým u konca. Použili sme najlepšie dubové stromy, aké sme mohli nájsť.“ 
Na Nový rok 1488 zasiahla jeho lode silná víchrica a odviala ich na juh. Po 13 dňoch sa mu podarilo obrátiť na východ, ale nenašiel ochranu pobrežia. Takmer pri vstupe do Indického oceánu Diazova posádka, unavená a vystrašená, ho prakticky prinútila vrátiť sa. Na spiatočnej ceste mapoval južné vody a v máji 1488 videl prvýkrát Mys dobrej nádeje. Diaz ho nazval Cabo Tormentoso (búrlivý mys). Domov sa vrátil v decembri 1488. Úlohu, ktorú začal, dokončil o 10 rokov neskôr Vasco da Gama, ktorý sa plavil okolo Mysu dobrej nádeje a do Indie. Diaz dohliadal na stavbu lodí na túto plavbu.
V roku 1500 sa plavil ako jeden z kapitánov veľkej flotily, ktorej velil Pedro Álvares Cabral. Ich cieľom bola India, ale išli širokou okľukou do južného Atlantiku a boli aj pri pobreží Brazílie. Potom zamierili na juhovýchod kde ich zastihli silné búrky. Štyri lode išli ku dnu, a všetci na ich palubách, vrátane Diaza sa utopili.
Oboplával Afriku v rokoch 1497-1499 pri svojej ceste do Indie
Oxford Street

Oxford Street je jednou z hlavných dopravných tepien londýnskeho obvodu Westminster a jednou z najznámejších obchodných ulíc na svete. Vedie zhruba od Marble Arch na rohu Hyde Parku, cez Oxford Circus k St Giles' Circus, kde sa spája s ulicami Charing Cross Road a Tottenham Court Road.
Na východ od St. Giles' Circus sa volá New Oxford Street a končí pri High Holborn. Okrem iného sa Oxford Street pretína aj s ďalším významnými londýnskymi ulicami ako napríklad Bond Street a Regent Street.

História

Ulica vedie tým istým smerom ako pôvodná cesta, ktorú postavili Rimania, aby spojili Hampshire a Colchester. V tej dobe bola jednou z najvýznamnejších spojníc Londýna s okolím.
V období medzi 12. storočím a rokom 1782 sa ulica nazývala Tyburn Road. Meno dostala podľa rieky Tyburn, ktorá tiekla na juh od nej a v súčasnosti tečie pod ňou. Neskôr sa volala Uxbridge Road a Worcester Road. Bola známa ako cesta pre väzňov, ktorí odchádzali z väznice Newgate na popravisko neďaleko Marble Arch.
Na konci 18. storočia skúpil v jej okolí veľké množstvo pozemkov vtedajší gróf z Oxfordu a začal tu stavebné práce. Onedlho sa stala oblasť atraktívna pre obchod a rozptýlenie, čo jej ostalo až do súčasnosti.

Tradícia vianočných svetiel

Každý rok na Vianoce je ulica ozdobená radou svietiacich reťazí. V polovice novembra vybraná celebrita zapne ozdobné svetlá. Táto udalosť býva každoročne veľmi sledovaná a je jednou z udalostí zimy. Svetla svietia na ulici až do 6. januára nasledujúceho roku.
Táto tradícia pretrváva od roku 1959, päť rokov po tom ako sa zaviedli podobnú tradíciu na neďalekej Regent Street. V rokoch 1967 až 1979, v období hospodárskej recesie, sa svetla nerozsvecovali.
Augustín Mydlo

Životopis

Pôsobil ako učiteľ v Krivej na Orave, Selciach a Motyčkách. Bol organizátorom kultúrno-spoločenského a športového života. V roku 1918 – 1932 pôsobil ako učiteľ v Banskej Bystrici-Radvani. Založil a viedol spevokol a ochotnícke divadlo v Banskej Bystrici.
Spoluzakladateľ Matičky (1919), predchodkyne Matice slovenskej. Predsedal Spotrebnému družstvu, bol aj zakladateľom a prvým predsedom Spolku včelárov Slovenska (7. februára 1926) v Banskej Bystrici-Radvani, organizoval a viedol odborné školenia včelárov. Knihovník v knižnici Miestneho odboru Matice slovenskej v Banskej Bystrici.
Charnois

Poloha

Obec má rozlohu 5,61 km². Najvyšší bod je položený 318 m n. m. a najnižší bod 126 m n. m.

Obyvateľstvo

Počet obyvateľov obce je 84 obyvateľov (2009).
Graf vývoja obyvateľstva:
Zdroje: INSEE
Lavercantière

Poloha

Obec má rozlohu 14,99 km². Najvyšší bod je položený 355 m n. m. a najnižší bod 192 m n. m.

Obyvateľstvo

Počet obyvateľov obce je 256 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Seven Sisters (stanica metra)

Dejiny

Stanicu postavila spoločnosť Great Eastern Railway (GER), konkrétne Stoke Newington & Edmonton Railway 22. júla 1872. 1. januára 1878 GER otvorila ďalšiu vetvu smerom na severozápad do stanice Palace Gates. Kvôli nevýnosnosti však vetvu v roku 1963 zavreli a trať zdemontovali.
Prvý úsek spolu aj so stanicou na Victoria Line otvorili 1. septembra 1968, aj keď prestup so železničnou stanicou bol umožnený až v decembri toho roku. Pôvodný vstup do stanice spoločnosť GER vybudovala na sever od súčasnej železničnej stanice z vyústením na West Green Road, ale v roku 1872 bol otvorený vchod na opačnej južnej strane z prístupom na Seven Sisters Road. Pôvodný vchod bol v tom roku uzavretý. Druhý vchod do stanice zahŕňa hlavný vestibul Victoria Line a nachádza sa na obidvoch stranách High Street kúsok za križovatkou so Seven Sisters Road (prístup cez podchod). Victoria Line má v stanici tri nástupištia, kde jedno z nich je vyhradené pre súpravy smerujúce z centra do depa.
Úsek na Victoria Line medzi stanicami Finsbury Park a Seven Sisters je najdlhším podzemným úsekom v sieti. Počas plánovania sa uvažovalo, že stanicu Manor House na Piccadilly Line by prebudovali na stanicu Victoria Line, pričom Piccadilly Line by pokračovala v nových tuneloch priamo do nasledujúcej stanice Turnpike Lane. Návrh bol však zamietnutý z dôvodu veľkých obmedzení a vysokej ceny.
Ján Tužinský

Životopis

Vzdelanie získaval v Beladiciach a Zlatých Moravciach, neskôr študoval na prírodovedeckej fakulte, potom na filozofickej fakulte Univerzity Komenského v Bratislave teóriu kultúry. Po ukončení štúdia pracoval vo vydavateľstve Tatran, v Slovenskom rozhlase, kde bol v rokoch 1994 – 1997 jeho ústredným riaditeľom. V rokoch 1993 – 2002 bol predsedom Spolku slovenských spisovateľov. V súčasnosti pôsobí v Rádiu Devín. Žije v Bratislave.

Tvorba

Vo svojich dielach sa venuje otázkam podceňovaných spoločenských problémov, analyzuje životný štýl súčasnej slovenskej inteligencie, no taktiež sa vracia do obdobia 2. svetovej vojny. Veľa priestoru venuje kritike, no jeho postupy vyznievajú skôr moralizátorsky. Spolupracuje s rozhlasom, pre ktorý napísal viacero pôvodných textov, ako aj dramatizácií diel zo svetovej literatúry.
Caubon-Saint-Sauveur

Poloha

Obec má rozlohu 11,34 km². Najvyšší bod je položený 132 m n. m. a najnižší bod 42 m n. m.

Obyvateľstvo

Počet obyvateľov obce je 235 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Halogénkarboxylová kyselina

Halogénkarboxylová kyselina je karboxylovou kyselinou, ktorá má v reťazci funkčnej skupiny nahradený atóm vodíka atómom halogénu. Patrí preto medzi substitučné deriváty.
Finger Eleven

História

Skupina Finger Eleven sa prvýkrát zoskupilia na Strednej škole Lestera B. Pearsona v Burlingtone v provincii Ontário ako skupina Rainbow Butt Monkeys. Jedno z ich prvých vystúpení bolo na školskom na vianočnom koncerte v roku 1990. V roku 1995 vydali svoje prvé CD s názvom Letters from Chutney s peniazmi, ktoré vyhrali zo súťaže hľadania rockovej skupiny na súťaži rozhlasovej stanice 97.7 CHTZ (Hits) HTZ FM s názvom Rocksearch.
Pre druhý album s názvom Tip (1997), ktorý bol vydaný cez vydavateľstvo Mercury Records a nasledujúci rok vydaný cez Windup Records, sa v marci 1997 rozhodli pre nový názov skupiny, Finger Eleven. Názov skupiny pochádza z demonahrávky ich skladby „Thin Spirits“. Bubeník Rob Gommerman po nahraní albumu Tip opustil skupinu a bol nahradený Richom Beddoeom, ktorého James Black stretol na koncerte skupiny Alice in Chains v Toronte niekoľko rokov skôr.
V roku 2000 bol vydaný tretí album The Greyest of Blue Skies. S Finger Eleven, ich rovnomenným štvrtým albumom, prišiel prielom na trhu. Oddelený singel „One Thing“ dosiahol 16. miesto v USA a objavil sa v TV reláciách ako napríklad v seriáli Scrubs, Smallville, a Third Watch. Bol neskôr použitý v edícii World Wrestling Entertainment z roku 2007, Raw, počas videa na vzdanie holdu Chrisovi Benoitovi, ktorý 25. júna spáchal samovraždu. V ten rok bola tiež nahraná duetová verzia s Amy Leeovou zo skupiny Evanescence. Okrem toho prispela skupina Finger Eleven k soundtrackom filmov The Punisher a Daredevil.
Singel „Stay in Shadow“ z roku 2004 sa dostal do soundtracku hry Burnout 3: Takedown.
Piaty album skupiny s názvom Them vs. You vs.  Me vyšiel 6. marca 2007.  Z toho bol oddelený „Paralyzer“. V decembri 2007 bolo vydané DVD Us-vs-Then-vs-Now, so zábermi kariéry skupiny až do tohto bodu.
V októbri 2010 sa bol vydaný album s názvom Life Turns Electric. Prvý singel albumu, „Living in a Dream“, bol vydaný pre platformu iTunes v júli toho roka. Hudobné video pre druhý singel, „Whatever Doesn't Kill Me“, bolo vydané v januári 2011.
Na konci roka 2013 opustil skupinu bubeník Rich Beddoe. Ako jeho náhrada sa nasledujúci rok do skupiny pridal Steve Mollela. V novembri 2014 nahrala skupina Finger Eleven album s Chrisom Powellom, hrajúcim na bicie, ktorý bol produkovaný na začiatku roka 2015.
Dňa 31. júla 2015 skupina vydala svoj siedmy album, Five Crooked Lines, a vydala hlavný singel „Wolves and Doors“ pre kanadský rozhlas.
Skupina Finger Eleven naplánovala tri vystúpenia v južnom Ontáriu, aby oslávili dvadsiate výročie kanadského vydania albumu Tip s termínmi 23. marca v Burlingtone, 24. marca v St. Catharines a 31. marca v Toronte.
Dňa 9. júna 2018 vystúpila skupina prvýkrát od roku 1997 ako skupina Rainbow Butt Monkeys. Hrali na festivale Sound of Music Festival v Burlingtone v provincii Ontário a predstavili svoje skladby z ich debutového albumu Letters From Chutney.
Cerniébaud

Poloha

Obec má rozlohu 10,53 km². Najvyšší bod je položený 1 237 m n. m. a najnižší bod 926 m n. m.

Obyvateľstvo

Počet obyvateľov obce je 65 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Budelière

Poloha

Obec má rozlohu 25,07 km². Najvyšší bod je položený 449 m n. m. a najnižší bod 293 m n. m.

Obyvateľstvo

Počet obyvateľov obce je 795 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Haulmé

Poloha

Obec má rozlohu 3,63 km². Najvyšší bod je položený 382 m n. m. a najnižší bod 143 m n. m.

Obyvateľstvo

Počet obyvateľov obce je 96 obyvateľov (2009).
Graf vývoja obyvateľstva:
Zdroje: INSEE
Kmitanie

Kmitanie alebo oscilácia je pohyb fyzikálnej sústavy (napr. hmotného bodu), pri ktorom sa systém po vychýlení vždy vráti do rovnovážnej polohy. Jedna zmena v rámci kmitania sa nazýva aj kmit (časť kmitavého pohybu, pri ktorom hmotný bod prejde všetkými polohami a vráti sa späť odkiaľ vyšiel), prechod z jednej krajnej polohy do opačnej sa niekedy nazýva kyv. Perióda je čas, za ktorý sústava vykoná jeden kmit, frekvencia je počet kmitov za jednu sekundu. Pre kmitavý pohyb je typické, že sa striedavo mení kinetická energia systému na potenciálnu a naopak.
Typickými príkladmi kmitania je kyvadlo, pri ktorom sa periodicky mení výchylka od zvislice, alebo teleso zavesené na pružine, pri ktorom sa po vychýlení periodicky mení jeho výšková súradnica.

Zložité oscilátory

Vo svete okolo nás existuje skutočne nespočetné množstvo vecí, ktoré môžu kmitať. Ich pohyb je vo väčšine prípadov tlmený. V kryštáloch kmitajú atómy okolo svojich rovnovážnych polôh, dieťa na hojdačke je v istom zmysle zložitým fyzikálnym kyvadlom, teleso zavesené na skrútenom špagáte bude konať oscilácie v torzii a každá halúzka na strome, ktorú ohneme a pustíme sa začne nejako kymácať. To všetko možno naozaj považovať za oscilátory. Ak sa rozruch šíri prostredím, môže vzniknúť vlna. To je napríklad prípad gitary alebo ladičky. 
Tu sú príklady jednoduchých i zložitých oscilátorov, rezonátorov, prípadne vlnení z rôznych oblastí vedy:
Appenwihr

Poloha

Obec má rozlohu 7,72 km². Najvyšší bod je položený 197 m n. m. a najnižší bod 191 m n. m.

Obyvateľstvo

Počet obyvateľov obce je 602 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Fontaine-le-Pin

Poloha

Obec má rozlohu 8,54 km². Najvyšší bod je položený 203 m n. m. a najnižší bod 108 m n. m.

Obyvateľstvo

Počet obyvateľov obce je 363 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pettoncourt

Poloha

Obec má rozlohu 4,9 km². Najvyšší bod je položený 282 m n. m. a najnižší bod 197 m n. m.

Obyvateľstvo

Počet obyvateľov obce je 292 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bazilika svätého Prokopa

Význam

Mimoriadna architektonická hodnota baziliky svätého Prokopa tkvie v tom, že v sebe spája princípy dvoch slohových období: románskeho a gotického. Nie je to pritom stavba prechodná: prvky gotické neprekrývajú prvky románske. Hoci stavitelia chrámu vychádzali z románskej koncepcie, boli už zoznámení s gotickými prvkami a pracovali s nimi; príkladom sú masívne gotické rebrá krypty. Pritom vonkajšik veľkej apsidy je s výnimkou niekoľkých detailov takmer úplne románsky.
Zaujímavosťou, ktorá vynikla až potom, čo boli múry zbavené omietok a ponechaná im len ich surová kamenná podoba, sú značky kamenárov na niektorých kvádroch. Vnútorné omietky boli odstránené na popud ďalšieho obnovovateľa kostola, architekta Kamila Hilberta. Za obnovou vôbec ale stál vtedajší třebíčsky dekan a farár zámocke farnosti František Borgiáš Doležel.
Ďalšou zaujímavosťou môže byť, že na stavbu baziliky väčšinou poslúžila miestna hrubozrnná šedá žula, len miestami – kde bol dôraz na detaily – doplnená oslavanským pieskovcom.
Wailly

Poloha

Obec má rozlohu 9,83 km². Najvyšší bod je položený 111 m n. m. a najnižší bod 68 m n. m.

Obyvateľstvo

Počet obyvateľov obce je 1 023 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pobrežník hrdzavý

Opis

Pobrežník hrdzavý dorastá do veľkosti 23 – 25 cm, váži 82 – 135 g a má rozpätie krídiel 47 – 54 cm, patrí k najväčším zástupcom rodu Calidris. Vo svadobnom šate má tehlovo červené brucho, hruď, hrdlo a hlavu a šedo strakatý chrbát, krídla, a chvost. Krátke končatiny a dlhší zašpicatený zobák má čierne. V prostom šate je celý nenápadne šedý s bielym bruchom a v porovnaní so svadobným šatom má svetlejšie končatiny a zobák. Obe pohlavia sa pritom sfarbením nijako nelíšia, mladí vtáci sú menej šupinato škvrnití.

Rozšírenie

Pobrežník hrdzavý hniezdi v arktických tundrách na severe Kanady, Európy a Ruska. Je známy dlhými migráciami, pri ktorých z vysoko položených hniezdíisk preletuje až do južnej Európy, západnej Afriky, Južnej Ameriky, Austrálie a na Nový Zéland, každý rok tak môže zdolať vzdialenosť až 30 000 km. 
Patrí medzi pomerne hojné a stabilizované druhy, na hniezdiskach patrí dokonca k najbežnejšie zastúpeným bahniakom. Populácia má približne 1,1 milióna jedincov žijúcich na ploche 100 000 – 1 000 000 km². V Česku je najpočetnejší na prieťahu od apríla do októbra (má tiež svadobný šat, je preto i pre pomerne neskúsených pozorovateľov ľahko odlíšiteľný).

Ekológia

Pobrežník hrdzavý je spoločenský vták, pri migráciách sa často vyskytuje v niekoľko desaťtisícových kŕdľoch. V lete sa živí hlavne hmyzom, larvami a drobnými suchozemskými bezstavovcami, v zime vyhľadáva ulitníky a kôrovce. Počas letu sa ozýva krátkym a mäkkým „uet-uet“.
Hniezdi na zemi, obvykle v tesnej blízkosti vody. Samica kladie 3 – 4 šedozelené vajcia s tmavším škvrnením do nehlbokej jamky lemovanej listami a machom. Na vajciach sedia obidvaja rodičia striedavo 20 – 25 dní. Krátko po operení sa mláďatá vydávajú na svoju prvú dlhú cestu na juh.
Jakob Kölliker

Klubový hokej

Hrával vo švajčiarskych kluboch HC Biel a HC Ambri Piotta.

Reprezentácia

Zaznamenal 213 reprezentačných štartov, čo bolo niekoľko rokov švajčiarskym rekordom. Vyrovnať sa ho podarilo obrancovi Martinovi Steineggerovi 9. februára 2007.
Ortopteroidný hmyz

Charakteristika

Je to primitívny hmyz s nitkovitými mnohočlánkovými tykadlami, hryzavými ústnymi ústrojmi a stále s veľmi hustou žilnatinou krídel. Predné krídla môžu byť viac chitinizované, zadné krídla sa vejárovito skladajú; častá je však brachyptéria aj aptéria. Na konci bruška sú vždy cerkusy, ktoré len u
odvodených skupín môžu byť rudimentálne (Isoptera). Vývin je vždy paurometabolia. Do tohto taxónu patrí výhradne suchozemský hmyz.
Heckler & Koch PSG1

Dejiny

Puška PSG-1 bola vyrobená ako odozva na Mníchovský masaker na letnej olympiáde v roku 1972. Nemecké policajné jednotky neboli schopné dostatočne rýchlo napadnúť teroristov a zabrániť im tak v zabíjaní civilistov. Zbrojovka Heckler & Koch bola vtedy poverená, aby vyrobila poloautomatickú a presnú pušku s vysokokapacitným zásobníkom.

MSG90

MSG90 je zjednodušená verzia pušky PSG-1. Bola vyrobená na základe vojenských špecifikácií, aby mohla byť použiteľná vojenskými zložkami. Jej hmotnosť bola znížená na 6,4 kg a bola tiež skrátená na 1 165 mm. Botka pažby je nastaviteľná výškovo aj dĺžkovo. Takisto optické mieridlá boli zmenené na 10 × 42, čo umožňuje mierenú streľbu až na 1 000 metrov. Je však otázka, či je táto puška pre vojenského ostreľovača lepšia ako klasická opakovacia puška.
Džammú a Kašmír

Dejiny

Územie známe ako Džammú a Kašmír vzniklo v čase, keď tu v roku 1586 vtrhli Mughali pod vedením Akbara. Jeho vojská porazili Turkov a následne založili mesto Džammú.
Frontis (manželka Pantoa)

Frontis (starogr. Φρόντις – Frontis, lat. Phrontis) je v gréckej mytológii manželka Trójana Panthoa.
Frontis bola manželkou Panthoa a matkou trójskych bojovníkov Euforba a Polydama. Viac sa v boji preslávil Euforbos, ktorý smrteľne zranil jedného z najväčších achájskych hrdinov Patrokla, ale v zápätí bol zabitý spartským kráľom Menelaom.
Marisa Allasiová

Životopis

Narodila sa ako dcéra Lucie Rocchiettiovj a Federica Allasia, ktorý bol v 30. a 40. rokoch brankárom v AC Torino a CFC Janov a neskôr pracoval ako tréner. Rodina sa preto často sťahovala. V Janove a neskôr v Ríme navštevovala herecké kurzy, napríklad u Wandy Capodaglio. V 16-tich debutovala na filmovom plátne v Gli eroi della Domenica. Bola tiež obľúbenou dabérkou.
Na jeseň 1957 sa objavila na obálke amerického pánskeho časopisu Modern Man Quarterly. 10. novembra 1958 sa v Serralunga di Crea vydala za talianskeho šľachtica Piera Francesca Vittoria Maria Agostina Lucu Frediano Calviho di Bergolo a skončila s filmovou kariérou. Narodili sa im syn a dcéra.
Le Bû-sur-Rouvres

Poloha

Obec má rozlohu 2,83 km². Najvyšší bod je položený 94 m n. m. a najnižší bod 71 m n. m.

Obyvateľstvo

Počet obyvateľov obce je 113 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Serves-sur-Rhône

Poloha

Obec má rozlohu 6,49 km². Najvyšší bod je položený 374 m n. m. a najnižší bod 117 m n. m.

Obyvateľstvo

Počet obyvateľov obce je 767 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Transoxania

Transoxania, tiež Transoxánia , je staroveký názov pre časť strednej Ázie približne zodpovedajúcej dnešnému Uzbekistanu, Tadžikistanu a juhozápadnému Kazachstanu. Pomocou geografických medzníkov je možné Transoxaniu vymedziť ako územie medzi riekami Amudarjou a Syrdajrou. V perzskom epose Shahnameh ju básnik Ferdowsi nazýva domovinou kočovných iránskych kmeňov a rieka Oxus je hranicou medzi Iránom a Turanom. Termínom Transoxania sa obyčajne mieni vyššie vyznačené územie v dobe staroveku či začiatkom stredoveku, aj keď ho niektorí autori používajú pre označenie tohoto územia aj v súčasnej dobe. Centrami Transoxanie boli Buchara a Samarkand.
The 500 Greatest Albums of All Time

The 500 Greatest Albums of All Time (500 najlepších albumov všetkých čias) je zoznam, ktorý v novembri 2009 uverejnil časopis Rolling Stone. Tento zoznam je výsledkom hlasovania 273 rockových hudobníkov, hudobných kritikov a predstaviteľov hudobného priemyslu, z ktorých každý pridal 50 tipov na album.
Žánrovo je tento zoznam rozptýlený do popu, rocku, ska, soulu, blues, folku, džezu, je v ňom zastúpený aj hip hop, sú v ňom albumy, kde sú kombinované všetky menované štýly. Firma Ernst & Young, ktorá výsledok voľby vyhodnotila oznámila, že do zoznamu sa dostalo 1 600 hudobných titulov.
V roku 2009 bola vydaná knižná publikácia The 500 Greatest Albums of All Time, ktorej predslov napísal americký hudobník Steven Van Zandt (okrem iného hráva v sprievodnej kapele Bruce Springsteena). Podľa predhovoru boli zo zoznamu v tomto knižnom vydaní vyradené niektoré kompilácie a dva albumy Roberta Johnsona boli spojené do jedného s názvom The Complete Recordings. Vďaka týmto úpravám sa vytvorilo miesto pre zaradenie ďalších ôsmich albumov.
Podobne ako pri iných podobných zoznamoch časopisu Rolling Stone, väčšina albumov pochádza z britskej a severoamerickej hudobnej produkcie. Iba dva albumy sú z neanglofónnych krajín: Trans-Europe Express, od nemeckej kapely Kraftwerk (#253) a kubánska nahrávka Buena Vista Social Club (#260). V prvej desiatke albumov sú nosiče, ktoré boli nahraté v 60. a 70. rokoch a iba päť interpretov ženského pohlavia má svoje albumy v prvej stovke. V zozname 500 najlepších albumov všetkých čias časopisu Rolling Stone sa nachádza niekoľko kompilácií (teda aj Greatest hits) a soundtrackov.
Cartignies

Poloha

Obec má rozlohu 26,41 km². Najvyšší bod je položený 213 m n. m. a najnižší bod 140 m n. m.

Obyvateľstvo

Počet obyvateľov obce je 1 236 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Okolo Slovenska

História

Prvé preteky Okolo Slovenska boli odštartované 19. júna 1954 na Stalinovom námestí v Bratislave a obsahovali 7 etáp. Vyhral ich český cyklista Karel Nesl, pričom slovenský cyklista Vlastimil Ružička vyhral tri zo siedmich etáp. Konali sa väčšinou v júni, od roku 2018 sa konajú v septembri.
Chazarská teória vzniku ruského štátu

Chazarská teória prisudzuje zásadný podiel na vzniku starého ruského štátu kočovným Chazarom, ktorých ríša sa rozkladala východne od sídiel Slovanov.

Pôvod teórie

Menej známa chazarská teória sa objavila analogicky s normanskou teóriou. Preceňovala pôsobenie východných vplyvov na včasné dejiny Slovanov. Jej tvorcom bol Schlözerov žiak a názorový protivník vo výklade Nestorovho diela Johann Ewers, ktorý pôsobil na univerzite v ruskom Jurjeve. Začiatkom 19.storočia vyslovil názor, že ruskí Varjagovia boli „ľud chazarského kmeňa“ — tento názor ale na rozdiel od normanizmu upadol čoskoro do zabudnutia. Diskuzia o chazarizme bola obnovená v sovietskej ére, kedy boli obe teórie ideologicky zneužívané.